Jēkabs Nīmanis

Izglītība

2003. gadā ieguvis bakalaura grādu klarnetes spēlē Jāzepa Vītola Latvijas Mūzikas akadēmijā pie Sigurda Circeņa. 2005. gadā maģistra grādu kameransambļa specialitātē pie Hertas Hansenas un 2009. gadā kompozīcijā pie Andra Vecumnieka. Papildus izglītojies starptautiskajās ABAM kamermūzikas meistarklasēs Ž. Sibēliusa Mūzikas akadēmijā Somijā (2004), Socrates/Erasmus studentu apmaiņas programmā studējis kompozīciju, instrumentāciju un elektroakustisko mūziku Skotijas Karaliskā Mūzikas akadēmija (2008). 2009. gadā absolvējis Jāzepa Vītola Latvijas Mūzikas akadēmijas kompozīcijas klasi maģistra programmā, pie pasniedzēja Andra Vecumnieka.
Uzvarējis Latvijas Mūzikas akadēmijas Kompozīcijas katedras polifonijas kompozīcijas konkursā (2003), ieguvis otro vietu starptautiskā studentu kameransambļu konkursā Klaipēdā (2003).

Muzikālā darbība

Nīmanis sarakstījis mūziku ap 50 teātra izrādēm. 2010. gadā par mūziku Valmieras teātra izrādei "Plūdi un saulgrieži Straumēnu skaņās" saņēmis Baltijas Teātra festivāla (Lietuvā) speciālbalvu (labākais muzikālais noformējums) un Spēlmaņu nakts balvu (nominācijā "Gada muzikālās partitūras autors dramatiskajā izrādē"), 2012. gadā saņēmis tādu pašu apbalvojumu par mūziku Nacionālā teātra izrādei "Voiceks". 2011. gadā ticis nominēts šai balvai par mūziku izrādei "Kopenhāgena" (Jaunais Rīgas teātris). 2014. g. Balva par labāko kino mūziku “Lielais Kristaps”. 2015. g. balva – Gada mūzikas autors dramatiskajā izrādē Spēlmaņu naktī, izrādei  "Raiņa sapņi", kā arī par šo pašu darbu saņēmis AKKA/LAA Autora balvu. 2017.g. dalīta balva ar Kristapu Pētersonu – Gada mūzikas autori dramatiskajā izrādē spēlmaņu naktī, izrādei  "Pazudušais Dēls". 2018.g.  balva – Gada mūzikas autors dramatiskajā izrādē spēlmaņu naktī, izrādēm  "Persiešu valodas stundas", "Kaiju karalienes noslēpums" un "Dvēseļu utenis". 2015. gadā par mūziku Latvijas Nacionālā teātra izrādei "Raiņa sapņi" 
Kopš 2009. gada ir Latvijas komponistu savienības biedrs. 
Regulāri piedalās Latvijas koncertdzīvē, spēlējot klarneti un organizējot Jaunā Rīgas teātra kamermūzikas koncertus, kuros piedalījies arī pats (2002–2010). Nodarbojas ar skaņas instalāciju un audiovizuālo noformējumu veidošanu dažādos mākslas un sabiedriskos medijos un telpās. Komponē kamermūziku, izvērstākas formas darbus un arī mūziku dažādiem Latvijas un ārvalstu teātriem, animācijas un kinofilmām.  2004. — 2015. g. strādāja Bolderājas Mākslas un mūzikas skolā, pasniedzot klarnetes un saksofona spēli. Kopš 2014. g. Lektors privātajā augstskolā RISEBA (audio —vizuālās mākslas nozarē lekciju kurss “Mūzika komunikācijā”), kopš 2016. g. lektors Latvijas Kultūras akadēmijā. 2015. — 2017 g. Muzeja speciālists skaņas noformējumam un pedagoģiskais darbs ekspozīcijai Rakstniecības un Mūzikas muzejā.

Diskogrāfija

2009. gadā izdots albums CD formātā ar nosaukumu "Dziesmas par mīlestību", iekļaujot Jaunā Rīgas teātra izrādē "Latviešu mīlestība" izmantotās un vēl dažas papildu dziesmas. Tās izpilda teātra aktieri Vilis Daudziņš, Kaspars Znotiņš, Varis Piņķis, Andris Keišs un mūziķi Arturs Bērziņš (trombons), Kristaps Pētersons (kontrabass) un pats Jēkabs Nīmanis (ģitāras, klarnete, balss). Albums pieejams arī ciparu lejupielādes formātā. 2016. CD ar mūziku no animācijas seriāla "Lupantiņi" izdevējs izdevniecība "Liels un Mazs" , producenti SIA "Atom Art"